# data[].attributes.attachment_link.description
Julemanden er en mytisk figur, der så småt begyndte at blive en del af julen i Danmark i slutningen af 1800-tallet. Figuren, som vi kender den i dag, stammer fra USA, men dens rødder kan spores tilbage til den katolske helgenbisp Sankt Nikolaus, der levede i 300-tallet.

# data[].attributes.attachment_link.title
Julemanden - Wikipedia, den frie encyklopædi

# data[].attributes.attachment_link.description
Julemanden er en mytisk person i visse kulturer, der juleaften uddeler gaver til de artige børn. Julemanden går i andre lande under navne som Santa Claus ( USA), Father Christmas ( England), Jultomten ( Sverige) og Julenissen ( Norge), Babbo Natale ( Italien) og Weihnachtsmann ( Tyskland).

# data[].attributes.attachment_link.readable_text
Det siges, at legenden om julemandens rensdyr blev født i et digt af den amerikanske forfatter Clement Clarke Moore i 1823. Her bliver julemanden udstyret med en kane trukket af 8 magiske rensdyr, der med susende fart danser over himlen og lander på tagtoppe, så julemanden kan rutsje ned i skorstenene og aflevere sine gaver.
Rudolf med den røde tud

Faktisk var det en anden ukendt amerikansk forfatter, der i 1821 første gang portrætterede julemanden med et flyvende rensdyr. Ideen var åbenbart god, for kun 2 år efter udkom Clement Clarke Moores digt. Digtet, der er bedst kendt som "The night before christmas", var oprindeligt skrevet som en julegave til forfatterens børn, men er i dag et af de mest populære juledigte i historien. I digtet beskriver Clement Clarke Moore julemanden med 8 rensdyr, men i dag er han typisk portrætteret med 9 af de flyvende dyr.

Efternøleren er den kendte Rudolf med den røde tud. Rudolf var egentlig en kommerciel opfindelse, skabt til stormagasinkæden Montgomery i 1939 af forfattereren Robert May. Kæden ønskede en fortælling de kunne bruge til PR, så May digtede en historie om hvordan julemanden afleverede gaver til Rudolfs familie og opdagede, at det lyste rødt fra fra rensdyrets værelse. Julemanden fik så den ide, at den røde næse kunne bruges som lygte i den tætte tåge, der var ved at standse årets gaveudbringning. Det første officielle tryk udkom i 1947 og to år efter udkom sangen af Gene Autry "Rudolph, the red nosed raindeer", som senere blev oversat til dansk.
Clement Clarke Moore gav hver af de 8 rensdyr deres eget navn, som senere er blevet oversat til dansk. Navnene på julemandens rensdyr er:

Springer eller Sprinter, der stammer fra det engelske Dasher

Danser, der stammer fra det engelske Dancer

Smukke, der stammer fra det engelske Prancer

Konge, der stammer fra det engelske Vixen

Komet, der stammer fra det engelske Comet

Amor, der stammer fra det engelske Cupid

Torden, der stammer fra det engelske Donder

Lyn, der stammer fra det engelske Blitzen

Rudolf, der stammer fra det engelske Rudolph er den sidst tilkomne af julemandens rensdyr.

Sikkert er det at Julemandens rensdyr ikke er normale rensdyr

Julemandens rensdyr er uden tvivl magiske - de kan flyve hurtigere end lydens hastighed. Med anføreren Rudolf i spidsen pisker de afsted over nattehimlen med julemanden og hans slæde bag sig. Rudolf fører an p.g.a. sin specielle næse, der lyser og viser vej. I Clement Clarke Moores digt fortæller han, at julemanden remser navnene på alle rensdyrene, når han vil lette med sin slæde. "Nu Springer! Nu Danser! Nu Smukke og Konge! Kom Komet! Kom Amor! Kom Torden og Lyn! Til toppen af taget! Storm nu afsted! Storm afsted! Storm afsted allesammen!"

Der er senere opfundet andre historier og nye navne til julemandens rensdyr, men ingen af dem har rigtig vundet genklang i folks hjerter. Julemandens rensdyr er og bliver de samme som de var for 60 år siden, men hvem ved om nye fortællinger og eventyr igen en dag kan vække glæde og forundring, der vare mange år frem i tiden.

# data[].attributes.attachment_link.title
De 8 der blev til ni - her er Julemandens rensdyr

# data[].attributes.attachment_link.description
Det siges, at legenden om julemandens rensdyr blev født i et digt af den amerikanske forfatter Clement Clarke Moore i 1823. Her bliver julemanden udstyret med en kane trukket af 8 magiske rensdyr, der med susende fart danser over himlen og lander på tagtoppe, så julemanden kan rutsje ned i skorstenene og aflevere sine gaver.

# data[].attributes.attachment_link.readable_text
Hvem har fundet på at slæbe et træ ind i stuen og pynte det med guirlander og julestjerner?

Og hvorfor i alverden danser vi rundt om det juleaften?
Kilde: historie-online.dk
Julen bugner med traditioner, der ikke altid virker logiske. Det skyldes måske, at mange af traditionerne stammer fra borgerskabets jul i 1800-tallet.

I videoen herunder fortæller Den Gamle Bys juleinspektør, Jens Ingvordsen, hvordan danskerne fejrede jul fra 1811 til 1919. Især juletræets historie kommer under kærlig behandling.

Jens Ingvordsen kan blandt andet berette, at juletræet er en gammel tysk tradition fra 1500-tallet, men at det festlige grantræ alligevel først slog igennem i Danmark i 1800-tallet.

"Der sker noget epokegørende i København 24. december 1811. Der tændes Københavns første juletræ hos Martin Lehmann. Og her, i 1811, der starter egentlig den moderne danske jul: Juletræsjulen," siger Jens Ingvordsen i videoen.

LÆS OGSÅ: Sådan har julepynt udviklet sig igennem 200 år

Ikke altid været en stjerne på toppen af juletræet

Med tiden sker der en udvikling i den pynt, der hænges på træet.

I toppen af de fleste danske juletræer i dag sætter de fleste nok en stjerne. Stjernen kan opfattes som Bethlehemsstjernen, der viste de hellige tre konger vej til Jesusbarnet.

Men i juletræets barndom var topfiguren ofte en engel, Juleenglen, der i den tyske tradition i virkeligheden er et symbol for Christkind, altså Jesusbarnet.

Der var dog også andre muligheder. I Peters Jul (1866) er topfiguren en stork, en tydelig reference til Jesu fødsel. Og også nissen har haft sin plads i træets top.

LÆS OGSÅ: Videnskabens guide til de gode juletræer

Gaver uden gavepapir

Juletræet fra 1848 ligner ellers til forveksling det, vi kender fra stuerne i dag. Ser man nærmere på træet, er der dog alligevel nogle helt særlige kendetegn ved det ældre juletræ.

Udover at en del af pynten var spiselig ('Først skal træet vises - siden skal det spises') adskilte 1848-juletræet sig fra nutidens træ ved, at gaverne lå rundt omkring på træet, i stedet for under det. Desuden var gaverne - gisp! - ikke pakket ind!

"Så kan man sige: er der noget sjovt ved det? Ja, for når man så går rundt om træet, så kan man spekulere på, om det er mig, der får trommen, eller skal jeg have fanen, eller hvem skal have sablen?," forklarer Jens Ingvordsen i videoen.

LÆS OGSÅ: Gaver gør en forskel

Dansen om træet er et mysterium

Jens Ingvordsen forklarer, at en af de helt store gåder er, hvorfor man har valgt ikke blot at placere et træ i stuen, men også har opfundet en sær tradition om at danse omkring det.

Grunden til den lille dans kender forskerne ikke med sikkerhed, men de har dog kvalificerede gæt:

"Det kunne være en god lejlighed for børn til lige at slappe af og tage det roligt, gå rundt om træet adskillige gange, kigge på alle gaverne og få tiden til at gå på en god måde," siger Jens Ingvordsen i videoen.

LÆS OGSÅ: Væksthormoner skal få juletræer til at vokse hurtigere

Juletræet blev nationalromantisk

Den Gamle By byder også på et julehjem fra 1919. Her er julepynten blevet mere nationalromantisk: Dannebrogsflag danner simpelthen mode på træerne.

Du kan lære mere om den historiske udvikling for juletræ, gaver og julemad i videoen ovenfor.

LÆS OGSÅ: Julen er en hedensk drukfest fra vikingetiden

# data[].attributes.attachment_link.description
Hvem har fundet på at slæbe et træ ind i stuen og pynte det med guirlander og julestjerner? Og hvorfor i alverden danser vi rundt om det juleaften? Kilde: historie-online.dk Julen bugner med traditioner, der ikke altid virker logiske. Det skyldes måske, at mange af traditionerne stammer fra borgerskabets jul i 1800-tallet.

# data[].attributes.attachment_link.readable_text
Er julemanden virkelig rød, fordi Coca Cola har malet ham? Hvorfor kryber han ned gennem skorstenene? Hør forfatter Dorte J. Thorsen fortælle om julemanden, Father Christmas og Sankt Nikolaus her
SE VIDEO NEDENFOR
Selvom han er et af de bedst kendte symboler på julen herhjemme, er julemanden faktisk en ret ny figur i vores fejring.

Hvor han stammer fra og hvorfor han ser ud, som han gør, fortæller forfatter og fagredaktør på kristendom.dk Dorte J. Thorsen her. Og så kommer hun også ind på, om det er rigtigt, at han bor på Grønland.

Fagredaktør, journalist og forfatter Dorte J. Thorsen udgav i starten af december e-bogen "Glade Jul, dejlige Jul", hvor læseren præsenteres for julens baggrund og historie, og hvor adventstidens, nytårets og helligtrekongers traditioner sættes i relation til kirken og folkeskikke. Bogen kan findes på saxo.com.

# data[].attributes.attachment_link.title
VIDEO: Hør historien om julemanden og Sankt Nikolaus

# data[].attributes.attachment_link.description
Er julemanden virkelig rød, fordi Coca Cola har malet ham? Hvorfor kryber han ned gennem skorstenene? Hør forfatter Dorte J. Thorsen fortælle om julemanden, Father Christmas og Sankt Nikolaus her SE VIDEO NEDENFOR Selvom han er et af de bedst kendte symboler på julen herhjemme, er julemanden faktisk en ret ny figur i vores fejring.

# data[].attributes.attachment_link.readable_text
Fra Moskva til Sydney til Paris og Berlin, men også i lille Danmark. Over hele verden er der blevet tændt juletræer, som kan bringe lys i decembermørket. Se billederne her

Nu er det officielt i orden at komme i julestemning!

Ganske vist har butikkerne siden oktober bugnet af julepynt, julekalendere og juleslik, men først nu er det december og dermed tid til at komme i julestemning.

Derfor har vi samlet billeder af 10 spektakulære juletræer fra hele verden, som med garanti kan få dig i den helt rigtige stemning.

Glæd dig til smukke, store, vilde og usmagelig juletræer i billedserien, som du kan se herunder.

Nederst kan du se et smukt, dansk juletræ med røde og hvide julehjerter og masser af lys, som kan give håb i en ellers mørk og kold vintertid.

Et kæmpe juletræ hænger på hovedet i storcenteret Galeries Lafayette i Paris. Foto: Reuters/Charles Platiau

En flok fugle flyver forbi et kæmpe juletræ ved Puerta del Sol i Madrid. Foto :Reuters/Sergio Perez

Der var stort fyrværkeri, da det 85 meter høje, flydende juletræ i Rio de Janeio blev tændt. På træet sidder der hele 3,1 millioner lys. Foto: AFP Photo / Yasuyoshi Chiba

Dette billede fra Instagrambrugeren Pete Souzas profil viser ansatte i Det Hvide Hus, som pynter præsident Barack Obamas juletræ, der står i Det Ovale Kontor. Foto: Instagram

I Tokyo i Japan står dette moderne juletræ. Foto: Datiche Nicolas/Sipa

Et 30 meter højt juletræ i Beirut, Libanons hovedstad. Træet er dækker af 2.500 forgyldte metalblade. Foto: EPA/Wael Hamzeh

Et stort juletræ med en meget smuk baggrund, nemlig Notre Dame-kirken i Paris, Frankrig. Foto:Xavier Francolon/SIPA

I Sydney, Australiens hovedstad, har de lavet et juletræ af danske LEGO-klodser. Foto: EPA/Dean Lewins

I Moskva, Rusland, står dette jerntræ med julekugler på. Foto: Artyom Geodkyan/TASS

Juletræet på Københavns Rådhusplads blev tændt i går på første søndag i advent. Foto: JENS NOERGAARD LARSEN

# data[].attributes.attachment_link.title
Se 10 spektakulære juletræer fra hele verden

# data[].attributes.attachment_link.description
Fra Moskva til Sydney til Paris og Berlin, men også i lille Danmark. Over hele verden er der blevet tændt juletræer, som kan bringe lys i decembermørket. Se billederne her Nu er det officielt i orden at komme i julestemning!

# data[].attributes.attachment_link.readable_text
Kender du historien om helgenen, der blev til julemanden? Har Coca Cola en finger med i spillet eller ej? Få historien om Sankt Nikolaus her

Julemanden er oprindelig en katolsk helgen fra Tyrkiet. Hans navn var Sankt Nikolaus, og han var biskop i Myra og legendarisk godhjertet, især over for børnene.

Sinter Klas og Father Christmas
Hans helgendag er d. 6. december. Det er også derfor, at børnene i Holland stadig får gaver denne dag, hvis altså de har opført sig ordentligt. Ved sin side har Sinter Klas, som han kaldes på de kanter, nemlig Swarte Piet (Sorte Peter), som uddeler et stykke kul og nogle smæk til de knap så søde børn.

Da hollænderne i 1600-tallet kom til Den Nye Verden, altså USA, havde de selvfølgelig taget Sinter Klas med sig. I det nye land, hvor de fleste talte engelsk, fusionerede Sinter Klas med sin engelske fætter Father Christmas, som også kommer med gaver til de søde små.

Og så var den amerikanske julemand Santa Claus på banen. Dagen for gaveudbringningen blev sat til om morgenen d. 25. december, som de engelske børn altid havde været vant til.

Santa Claus og Coca-Cola
Senere kom Santa Claus en tur igennem Cola-Colas PR-afdeling og dermed var den trinde, glade julemand, der altid siger ho-ho-ho og altid er klædt i Coca-Cola-rødt, født. Før der optrådte han i rød kappe og kristtjørn, fordi det var Father Christmas udstyr, men han kunne sagtens være klædt i andre farver også.

Nogenlunde samtidig med lanceringen af det julerøde Julemands-outfit lavede Disney tegnefilmen om Julemandens værksted på Nordpolen og rensdyrene, der bruges til at fragte julegaver rundt til alverdens børn.

Julemanden havde endelig fundet den form, som han stadig har.

Julemanden bor på Grønland
I Danmark holder vi dog fast ved, at Julemanden bor i Grønland - og hvert år skriver mange børn også til ham på adressen: Julemanden, 2412 Santa Claus, Greenland.

Julemanden har heller ikke mere end 100 år på bagen i Danmark som gaveudbringer. Nok optræder han i "Peters Jul" fra 1866, men ikke som gaveudbringer, men som ham der kommer med juleglæden, altså julestemningen.

Først med Louis Moes bog "Julemandens bog" fra 1898 skabes ideen om Julemanden på Grønland, der kommer med gaverne. I den danske version bor han i øvrigt sammen med nissen og Juleenglen.

Juleenglen er en udvikling af Christkind - altså det lille Jesus-barn, som man tidligere mente kom med julegaverne her til lands. Christian den Fjerde skrev f.eks som 7-årig begejstret i sin dagbog, at Christkind bringer gaver til dem, som er flittige. Siden den unge kongesøn var så glad, har han tilsyneladende fået en julegave dén jul.

# data[].attributes.attachment_link.description
Kender du historien om helgenen, der blev til julemanden? Har Coca Cola en finger med i spillet eller ej? Få historien om Sankt Nikolaus her Julemanden er oprindelig en katolsk helgen fra Tyrkiet. Hans navn var Sankt Nikolaus, og han var biskop i Myra og legendarisk godhjertet, især over for børnene.

# data[].attributes.attachment_link.readable_text
Hvem anden end eventyrdigteren over dem alle - H. C. Andersen - kunne skabe verdens første flettede julehjerte?

Det første flettede julehjerte menes at være lavet af vor nationaldigter H. C. Andersen, som i 1860´erne flettede et julehjerte i gult og grønt papir, men uden hank.

Den kom først over ti år senere, og derfra gik det stærkt. I dag findes der næppe et eneste juletræ uden mindst et flettet julehjerte - og gerne mange.

Og mon ikke alle børn prøver at sidde med svedige fingre og bakse i lang tid, inden de stolt kan fremvise deres første - lidt krøllede - julehjerte?

Der er også nogen, som gør det at lave julehjerter til en kunst. En af dem er Sune Nielsen fra København.

Men hvorfor kaster man sig over kunstfærdigt flettede julehjerter? Sune Nielsen siger:

- At lave julehjerter er spændende, især fordi mulighederne er ubegrænsede. Så det er er en herlig legeplads, og i et H. C. Andersen-år som i år burde der være ekstra gang i fletterierne, også fordi julehjertet har kvaliteter nok i sig til at blive til en selvstændig kunstart.

I Sune Nielsens familie er der altid blevet lavet julehjerter. Selv blev Sune primært inspireret af sine brødre, som eksperimenterede med deres egne motiver. Den idé har han efterfølgende taget op og videreudviklet.

- Ja, jeg synes stadig det er både givende og sjovt at lave julehjerter - også fordi de for mig er et universelt-kristnet symbol på Guds kærlighed, fordi et julehjerte kan rumme alt, præcis som Guds kærlighed kan det.

# data[].attributes.attachment_link.description
Hvem anden end eventyrdigteren over dem alle - H. C. Andersen - kunne skabe verdens første flettede julehjerte? Det første flettede julehjerte menes at være lavet af vor nationaldigter H. C. Andersen, som i 1860´erne flettede et julehjerte i gult og grønt papir, men uden hank.

# data[].attributes.attachment_link.readable_text
Hvornår kom det første juletræ til Danmark? Og hvad med pynten - har den ændret sig gennem tiderne?

Der findes ikke noget mere dansk end juletræet, synes de fleste.
Men juletræet har kun været i den danske julestue i godt 200 år. Det kom fra Tyskland, og det første stod så vidt man ved på godset Holsteinsborg på Sydsjælland i 1808.

Derfra spredte det sig langsomt til borgerskabet og derfra til præsteskabet og lærerstanden. Det første københavnske juletræ stod, så vidt man ved, i 1811 hos familien Lehmann, hvis lille søn Orla senere kom til at spille en stor rolle for Grundlovens indførelse.

Forelsket i det grønne træ
Salmedigteren N.F.S. Grundtvig var i starten ikke begejstret for det grønne træ, som han kaldte en udvandet form for kristendom. Senere mente han dog, at det var sendt til os fra Vorherre selv. Salmedigteren B.S. Ingemann forelskede sig imidlertid i juletræet ved første øjekast hos sin forlovedes forældre.

Allerede små 100 år efter introduktionen havde de fleste danskere et juletræ eller det, der lignede. For juletræer var endnu så dyre, at mange arbejdere og andre lavtlønsgrupper måtte improvisere med et kosteskaft med grene på, en grøntsagsstok og så videre.

I tiden op mod Anden Verdenskrig blev juletræet imidlertid så billigt, at det blev allemandseje. Og i dag kan de færreste forestille sig en jul uden det grønne træ midt i stuen, behørigt pyntet. For slet ikke at tale om at hente juletræet hjem. Det er nemlig blevet en hel begivenhed, især hvis man kan få lov til selv at fælde træet ude i skoven.

Og hvad med julepynten?
Pynten har skiftet udseende mange gange. Der har været spiselige ting som kringler, sukkerstokke og chokoladefigurer eller bibelske ting som engle og jakobsstiger på træets grene.
Og så alle de andre: Kugler, fugle, kurve, musestiger, guirlander, kræmmerhuse, hjerter og så videre.

Treårskrigen i 1848-50 og den gryende nationalisme inspirerede til trommer, dannebrogsflag og andet i rødt og hvidt, altså det, der synges om i Højt fra træets grønne top, skrevet af Peter Faber.

Der har i øvrigt altid været lys på juletræet og noget i toppen. Om end det i starten lige så godt kunne være en stork eller en engel som den stjerne, de fleste har i dag. Stjernen, der naturligvis symboliserer Betlehemsstjernen.

Skiftende moder gør også, at designerpynt er blevet et hit hos nogle, for eksempel skal det være rødt julepynt det ene år og guldfarvet det andet.

# data[].attributes.attachment_link.description
Hvornår kom det første juletræ til Danmark? Og hvad med pynten - har den ændret sig gennem tiderne? Der findes ikke noget mere dansk end juletræet, synes de fleste.Men juletræet har kun været i den danske julestue i godt 200 år.